Ιετάς

Η Ιετάς είναι αρχαία πόλη στη Σικελία στα βορειοδυτικά του νησιού που αντιστοιχεί στον σημερινό οικισμό Σαν Τζουζέπε Ιάτο, ανήκει στη Μητροπολιτική πόλη του Παλέρμο και βρίσκεται κοντά στην πρωτεύουσα Παλέρμο.Ο Στέφανος ο Βυζάντιος την ονομάζει "Ιετάς", ο Θουκυδίδης "Ιεταίος" και ο Διόδωρος Σικελιώτης "Ιαιτίνος", σε νομίσματα υπάρχει η επιγραφή "Ίαιτινών".

Ιστορία

Ο Συρακούσιος ιστορικός Φίλιστος αναφέρει την Ιετάς σαν κάστρο, ο Θουκυδίδης αντίστοιχα την καταγράφει ως "Κάστρο των Σικελών".Στέφανος ο Βυζάντιος, "Εθνικά"Θουκυδίδης, Ιστορία του Πελοποννησιακού Πολέμου/Ζ, Παρ.2 Ο Σπαρτιάτης στρατηγός Γύλιππος, ο μεγάλος νικητής των Αθηναίων στην Εκστρατεία στη Σικελία κατέλαβε το κάστρο στην πορεία του από την Ιμέρα στις Συρακούσες. Την εποχή που ο Πύρρος της Ηπείρου επιτέθηκε στη Σικελία ήταν ανεξάρτητη πόλη, ο Πύρρος ήθελε την Ιετά λόγω της στρατηγικής της θέσης κοντά στην Πάνορμο, οι κάτοικοι συνθηκολόγησαν εύκολα.Διόδωρος Σικελιώτης, Ιστορική Βιβλιοθήκη/ΚΒ, Παράγραφος 2 Όταν ξέσπασε ο Α΄ Καρχηδονιακός Πόλεμος κατείχε την πόλη η Καρχηδόνα αλλά όταν η Πάνορμος παραδόθηκε στη Ρωμαϊκή Δημοκρατία ακολούθησε η παράδοση και των υπόλοιπων πόλεων όπως η Ιετάς.Διόδωρος Σικελιώτης, Ιστορική Βιβλιοθήκη/ΚΓ, Παράγραφος 18 Με τη Ρωμαϊκή αυτοκρατορία είχε τον τίτλο Ισοπολίτιδα πόλη αλλά δεν φαίνεται να ήταν σημαντική.

Ιστορικές αναφορές

Ο Μάρκος Τύλλιος Κικέρων απαριθμεί την Ιετά σαν μία από τις πόλεις που λεηλατήθηκαν από τον τύραννο Βέρρες και ο Πλίνιος ο Νεότερος καταγράφει τους κατοίκους της ανάμεσα στους υπόλοιπους Σικελούς.Μάρκος Τύλλιος Κικέρων, "Εναντίον Βέρρες", Βιβλίο 3, Παρ.43Πλίνιος ο Πρεσβύτερος, Φυσική Ιστορία, Βιβλίο 3, Παρ.8 Πολλά έγγραφα του Κικέρων καταγράφουν την πόλη σαν "Λετίνι", πιθανότατα πρόκειται για το "Λήτον" για το οποίο ο Πλίνιος ο Νεότερος γράφει ότι ήταν παραφθορά του "Ιετάς".Πλίνιος ο Πρεσβύτερος, Φυσική Ιστορία, Βιβλίο 3, Παράγραφοι 4 και 15 Η Ιετάς έκοψε πολλά νομίσματα στην αρχαιότητα και έχουν σωθεί σήμερα αρκετά δείγματα.Joseph Hilarius Eckhel, "Doctrina numorum veterum", σ.216 Η τοποθεσία της Ιετάς είναι ασαφής σύμφωνα με τις πηγές, ο Διόδωρος Σικελιώτης αναφέρει ότι ήταν κοντά στην Πάνορμο και είχε μεγάλη φυσική ομορφιά, ο Ρωμαίος ποιητής Σίλιος Ιταλικός (25 - 101) τονίζει τα πλεονεκτήματα του.Κέλσος, "Αληθής λόγος", Βιβλίο ΙΔ΄, σ.271 

Ο Φαζέλλο βεβαιώνει ότι υπήρχε ένα κάστρο με το όνομα "Ιατό" σε απόσταση περίπου 25 χιλιόμετρα από το Παλέρμο και 20 χιλιόμετρα βόρεια από την Έντελλα, το κατέστρεψε ο Φρειδερίκος Β΄ Χοενστάουφεν μαζί με την Έντελλα. Η τοποθεσία ονομάζεται σήμερα "Ιατό" το βουνό "Όρος του Ιατό" ή "Όρος του Σαν Κοσμανό" χάρη σε μία εκκλησία στην κορυφή.Tommaso Fazello, "De Rebus Siculis Decades Duae", Βιβλίο Ι΄, σ.471 Το όνομα "Ιατό" αντιστοιχεί πιθανότατα σε κάποιο αρχαίο όνομα.

Παραπομπές


Πηγές
Στέφανος ο Βυζάντιος, "Εθνικά"
Θουκυδίδης, Ιστορία του Πελοποννησιακού Πολέμου/Ζ
Διόδωρος Σικελιώτης, Ιστορική Βιβλιοθήκη/ΚΒ
Διόδωρος Σικελιώτης, Ιστορική Βιβλιοθήκη/ΚΓ
Μάρκος Τύλλιος Κικέρων, "Εναντίον Βέρρες", Βιβλίο 3
Πλίνιος ο Πρεσβύτερος, Φυσική Ιστορία, Βιβλίο 3
Joseph Hilarius Eckhel, "Doctrina numorum veterum"
Κέλσος, "Αληθής λόγος", Βιβλίο ΙΔ΄
Tommaso Fazello, "De Rebus Siculis Decades Duae", Βιβλίο Ι΄

Κατηγορία:Αρχαιολογικοί τόποι στην Σικελία